Хьэщыкъуей Олег: Сабийхэм папщIэ
Сыт къытхуэфхьа?
Дэнэ, дэнэ
УщыIа?
Хэти, хэти
Уи гъуса?
Сыти, сыти
Къытхуэпхьа?
Мэзым, мэзым
СыщыIащ.
Дади, дади
Си гъусащ.
МэракIуапцIэ
Къыфхуэтхьащ…
Дани, Дани
Къыхуэфхьа?
Нани, нани
ВгъэгуфIа?
Папи, мами
Ялъыса?
Мами, папи
Ялъысащ.
Дани, нани
ДгъэгуфIащ.
Дади, сэри
Къытхуэнащ…
МэракIуапцIэр
Сыту IэфI,
МэракIуапцIэ
Сыту сфIэфI.
Зыдогъатхъэ,
ЗыдотIыж,
МэракIуапцIэри
Дошхыж.
Гуэгушыхъур жьыуэ тэджкъым,
Нэмэзыпэм къэмыуш.
Сыкъыхишыркъым жей IэфIым —
Къэдвгъэхъуэж пщэдей гуэгуш.
УкъэмыкIуэ, уэшх
УкъэмыкIуэ, пшэ, дыдей,
Къыздумышэ уэшх.
Дэ уэшх нобэ дыхуэмей
Е пщэдей къегъэшх.
Нобэ докIуэ зыгъэпскIакIуэ —
Дыгъэр гуащIэу къытхуегъэпс.
Уэшхыр ныджэм нумыгъакIуэ —
ДрикъухукIэ зыдгъэгъэпскI…
СщIынкъым и жагъуэ
ХъумпIэцIэджым сщIым и жагъуэ,
Дадэ жеIэ уэшх къешхыну.
Ежэхыну псыхьэлыгъуэ,
Сэри чачэу срихьэхыну.
«Барфэ» жиIэу уафэр
ПщIантIэм къыдэхуэну.
Идыгъуну дыгъэр,
Уд фызыжь къэкIуэну…
СрегъэдаIуэ дадэ Iэджэм —
ЖеIэ зэуэ хъуну кIыфI…
СеIусэнкъым хъумпIэцIэджым,
Сэ уэлбанэ зикI сфIэмыфI!..
